**Simon Bodenmann** (s. 2. maaliskuuta 1988 Urnäsch, Sveitsi) on sveitsiläinen jääkiekkoilija, joka pelaa NLA ZSC Lionsissa. Hän on pelipaikaltaan laitahyökkääjä.Elite Prospects -sivuston Ulf Anderssonin mukaan Bodenmann on offensiivinen laitahyökkääjä, jolla on hyvä nopeus, hyvät kädet ja hyökkäyspään vaistot. Hän ei kuitenkaan ole kovin fyysinen pelaaja.

Ura
---

### Seuraura

Bodenmann on EHC Winterthurin kasvatti. Hän siirtyi juniorina sittemmin Kloten Flyersiin, jossa Bodenmann voitti kauden 2005–2006 päätteeksi Elite Jr. A:n mestaruuden. Hän debytoi samalla kaudella myös miesten peleissä pelattuaan kaksi ottelua lainalla Sveitsin kolmanneksi korkeimmalla sarjatasolla 1. ligan EHC Bülachissa. Kaudella 2006–2007 Bodenmann debytoi Klotenin Nationalliga A -joukkueessa, jossa hän pelasi yhden runkosarjaottelun. Suurimman osan kaudestaan Bodenmann pelasi lainalla kasvattajaseuransa EHC Winterthurin miesten joukkueessa 1. ligassa. Kaudella 2007–2008 hän pelasi NLA:ssa 18 runkosarjaottelua ilman tehopisteitä. Bodenmann vietti loppukauden lähinnä Winterthurissa.

Kauden 2008–2009 Bodenmann pelasi lähinnä National League B:n HC Thurgaussa, jonka paras maalintekijä hän oli pudotuspeleissä kolmella osumallaan. Bodenmann vietti osan kaudestaan myös Klotenissa, jossa hän pelasi 12 runkosarja- ja yhdeksän playoff-ottelua. Ensimmäisellä kokonaisella NLA-kaudellaan 2009–2010 Bodenmann teki joukkueessa 45 runkosarjaottelussa tehot 4+6=10 ja kymmenessä playoff-ottelussa tehot 1+2=3. Kaudella 2010–2011 hän oli 17 osumallaan Klotenin toiseksi paras maalintekijä Matthias Bieberin jälkeen. Bodenmann jakoi NLA:n maalipörssin kahdeksannen sijan viiden muun pelaajan kanssa. Hän eteni Klotenin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–2.

Bodenmann edusti Klotenia kaudella 2011–2012 myös Spengler Cupissa. Kaudella 2012–2013 hän oli joukkueen paras maalintekijä ja neljänneksi paras pistemies tehoilla 15+13=28. Kaudella 2013–2014 Bodenmann eteni Klotenin kanssa NLA:n finaaleihin, mutta Sveitsin-mestaruuden vei kuitenkin ZSC Lions otteluvoitoin 4–0. Kaudeksi 2015–2016 hän siirtyi SC Berniin. Bodenmann voitti kauden päätteeksi Sveitsin-mestaruuden, kuten myös kauden 2016–2017 päätteeksi.

Kaudeksi 2018–2019 Bodenmann teki nelivuotisen sopimuksen ZSC Lionsin kanssa.

### Maajoukkueura

Bodenmann edusti Sveitsiä Sotšin olympiakisoissa 2014 ja Pyeongchangin olympiakisoissa 2018. Hän pelasi myös MM-kilpailuissa vuosina 2013, 2015 ja 2017, joista ensimmäinen turnaus päättyi hopeaan. Yhteensä Bodenmann on pelannut 69 A-maaottelua tehopistein 14+9=23. Hän kuului kaudella 2015–2016 Sveitsin kapteenistoon.

Bodenmann pelasi myös alle 18-vuotiaiden I-divisioonan MM-kilpailuissa vuonna 2006, jolloin hän voitti A-lohkon kultaa ja oli nostamassa Sveitsiä seuraavaksi vuodeksi pääsarjatasolle. Bodenmann oli joukkueen paras maalintekijä kolmella osumallaan.

Muuta
-----

Rüfenachtin isoveli Dan on entinen jääkiekkomaalivahti, joka pelasi urallaan kaksi NLA-ottelua SCL Tigersissa kaudella 2004–2005.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | Kloten Flyers | Elite Jr. A | 8 | 0 | 0 | 0 | 2 | – | – | – | – | – |
| 2004–2005 | Kloten Flyers | Elite Jr. A | 39 | 6 | 8 | 14 | 57 | 5 | 0 | 0 | 0 | 4 |
| 2005–2006 | Kloten Flyers | Elite Jr. A | 35 | 22 | 6 | 28 | 20 | – | – | – | – | – |  |  |  |  |  |  | U18d1 | 5 | 3 | 0 | 3 | 8 |
|  | EHC Bülach | Sveitsi I | 2 | 0 | 0 | 0 | 2 | – | – | – | – | – |
| 2006–2007 | Kloten Flyers | Elite Jr. A | 16 | 12 | 9 | 21 | 18 | 1 | 0 | 1 | 1 | 0 |
|  | Kloten Flyers | NLA | 1 | 0 | 0 | 0 | 0 | – | – | – | – | – |
|  | EHC Winterthur | Sveitsi I | 19 | 14 | 9 | 23 | 28 | 10 | 6 | 2 | 8 | 18 |
| 2007–2008 | Sveitsi U20 | NLB | 6 | 6 | 1 | 7 | 4 | – | – | – | – | – |
|  | Kloten Flyers | Elite Jr. A | 3 | 4 | 1 | 5 | 2 | 1 | 0 | 0 | 0 | 0 |
|  | Kloten Flyers | NLA | 18 | 0 | 0 | 0 | 4 | – | – | – | – | – |
|  | EHC Winterthur | Sveitsi I | 6 | 2 | 2 | 4 | 20 | 2 | 1 | 0 | 1 | 2 |
| 2008–2009 | Kloten Flyers | NLA | 12 | 0 | 1 | 1 | 0 | 9 | 0 | 2 | 2 | 0 |
|  | HC Thurgau | NLB | 39 | 8 | 12 | 20 | 28 | 6 | 3 | 0 | 3 | 10 |
| 2009–2010 | Kloten Flyers | NLA | 45 | 4 | 6 | 10 | 10 | 10 | 1 | 2 | 3 | 0 |
| 2010–2011 | Kloten Flyers | NLA | 41 | 17 | 9 | 26 | 28 | 18 | 2 | 3 | 5 | 12 |
| 2011–2012 | Kloten Flyers | NLA | 48 | 6 | 13 | 19 | 20 | 5 | 0 | 0 | 0 | 2 |
| 2012–2013 | Kloten Flyers | NLA | 49 | 15 | 13 | 28 | 30 | – | – | – | – | – |  |  |  |  |  |  | MM | 10 | 2 | 3 | 5 | 2 |
| 2013–2014 | Kloten Flyers | NLA | 38 | 11 | 18 | 29 | 32 | 13 | 2 | 4 | 6 | 10 |  |  |  |  |  |  | OK | 3 | 1 | 0 | 1 | 0 |
| 2014–2015 | Kloten Flyers | NLA | 49 | 9 | 7 | 16 | 36 | – | – | – | – | – |  |  |  |  |  |  | MM | 8 | 1 | 0 | 1 | 2 |
| 2015–2016 | SC Bern | NLA | 44 | 8 | 14 | 22 | 8 | 13 | 2 | 5 | 7 | 2 | Twinskate |
| 2016–2017 | SC Bern | NLA | 33 | 8 | 13 | 21 | 26 | 15 | 2 | 4 | 6 | 10 | Twinskate |  |  |  |  |  | MM | 8 | 1 | 0 | 1 | 2 |
| 2017–2018 | SC Bern | NLA | 50 | 17 | 18 | 35 | 24 | 11 | 7 | 4 | 11 | 4 |  |  |  |  |  |  | OK | 2 | 0 | 0 | 0 | 2 |
| 2018–2019 | ZSC Lions | NLA | 48 | 14 | 17 | 31 | 40 | – | – | – | – | – |
| 2019–2020 | ZSC Lions | NLA | 50 | 16 | 13 | 29 | 42 | – | – | – | – | – |
| 14 kautta | yhteensä | NLA | 526 | 125 | 142 | 267 | 300 | 94 | 16 | 24 | 40 | 40 |

Lähteet
-------

* Simon Bodenmann The Internet Hockey Databasessa (englanniksi)
* Simon Bodenmann *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Simon Bodenmann *Elite Prospects*. Everysport Media Group AB.  (englanniksi)
2. ↑  Lions holen Simon Bodenmann *zsclions.ch*.  2.11.2017. ZLE Betriebs AG.  Arkistoitu 21.2.2018. Viitattu 20.2.2018. (saksaksi)